Ray Lovejoy

Ray Lovejoy (født 18. februar 1939, død 18. oktober 2001 i London i England) var en britisk filmklipper som hadde klippet cirka 30 filmer. Han samarbeidet med filmregissøren Peter Yates på mer enn seks filmer, blant annet dramafilmen Påklederen (1983) som ble nominert til flere Oscar-priser.

Lovejoy var assistenten til filmklipperen Anne V. Coates i flere av filmene hennes fra The Horse's Mouth (1958) til Lawrence of Arabia (1962). Deretter var han assistenten til Anthony Harvey på den svarte komedien Dr. Strangelove (1964), som ble regissert av Stanley Kubrick. Harvey ble senere en regissør selv, og da fikk Lovejoy jobben som filmklipper på Kubricks neste film, 2001: En romodyssé (1968). Kubrick hyret inn Lovejoy igjen for skrekkfilmen Ondskapens hotell (1980).

Filmkritikeren Stephen Prince har beskrevet Lovejoys arbeid i 1980-årene: «Ray Lovejoy klippet Stanley Kubricks 2001: En romodyssé (1968), og han jobbet igjen med Kubrick på Ondskapens hotell. Her leverte han en film med en ny type -- mer anspent, mer illevarslende -- tekstur enn hva den staselige science fiction-filmen har. Lovejoy viste også at han var flink til å gi en film blockbustereffekt. Klippingen i Aliens beholdt oppfølgerens narrative moment med en fart og spenning som forgjengeren ikke hadde. Klippingen i Batman pyntet på filmens gapende fortellingsproblemer ved å fare forbi dem.»

I 1987 ble han nominert til Oscar for beste filmklipp for arbeidet på Aliens (1986). Han døde av hjerteinfarkt 18. oktober 2001.

 Filmografi 
Regissøren til hver film er lagt til i parentes.
 2001: En romodyssé (Kubrick-1968)
 A Day in the Death of Joe Egg (Medak-1972)
 The Ruling Class (Medak-1972)
 Frykten er mitt våpen (Tuchner-1972)
 Ghost in the Noonday Sun (Medak-1973)
 Side by Side (Beresford-1975)
 Never Too Young to Rock (1975)
 Ondskapens hotell (Kubrick-1980)
 Krull (Yates-1983)
 Påklederen (Yates-1983)
 Sheena (Guillermin-1984)
 Eleni (Yates-1985)
 Aliens (Cameron-1986)
 Suspect (Yates-1987)
 Homeboy (Seresin-1988)
 The House on Carroll Street (Yates-1988)
 Batman (Burton-1989)
 Mister Frost (Setbon-1990)
 Let Him Have It (Medak-1991)
 Year of the Comet (Yates-1992)
 A Far Off Place (Salomon-1993)
 Monkey Trouble (Murri-1994)
 Rainbow (Hoskins-1996)
 Mrs. Munck (Ladd-1995)
 The Last of the High Kings (Keating-1996)
 Inventing the Abbotts (O'Connor-1997)
 Lost in Space (Hopkins-1998)
 Running Free (Bodrov-1999)
 The Quickie (Bodrov-2001)
 Vacuums (Cresswell og McNicholas-2002)

 Referanser 

 Eksterne lenker 

Kategori:Filmklippere
Kategori:Fødsler i 1939
Kategori:Dødsfall i 2001